Huhtikuussa 2013 Čačić palasi valmennustehtäviin NK Sesveten peräsimessä. Jo kesällä 2013 hän siirtyi NK Mariborin päävalmentajaksi. Pesti päättyi kuitenkin potkuihin jo syyskuun lopussa. Kaudella 2014/15 hän valmensi NK Slaven Belupoa kunnes palasi kesällä 2015 NK Lokomotivan päävalmentajaksi. Syyskuussa 2015 hänestä tuli yllättäen Kroatian jalkapallomaajoukkueen päävalmentaja. Čačićin johdolla Kroatia voitti kaksi viimeistä karsintaotteluaan Bulgariaa ja Maltaa vastaan edeten lohkokakkosena EM-kisoihin 2016.